GiliGold/VAD_KnessetCorpus huggingface dataset:
מירי רגב: אין מה לעשות, אלה הבדיקות שלהם, אלה העובדות.
<דוד אבן צור: אצל מבקר המדינה הם אמרו שאין להם מספיק כוח אדם לבדיקה.
<דוד אבן צור: שהם לא נכונות ואין להם מספיק כוח אדם.
<יעל פינשטין: יש שם כמה נושאים.
<יעל פינשטין: לגבי המדד החברתי-כלכלי, ההתייחסות הייתה לגבי תזמון הפרסום.
<תומר רוזנר: בזה באמת צריך לטפל, שהמשרד עיכב את הפרסום.
<דוד אבן צור: את עכשיו מכחישה?
<יעל פינשטין: אתה פשוט נותן את הפרמטר שאתה חושב שאתה יכול לשנות.
<יעל פינשטין: אבל יש מגוון של פרמטרים.
מירי רגב: אתם לא עושים בדיקות נקודתיות על עיר מסוימת?
מירי רגב: את יכולה לעשות עכשיו עוד בדיקה על עיר מסוימת?
מירי רגב: רק אחת ל-10 שנים?
<יעל פינשטין: מידי שבוע פונות אלינו רשויות אם טענות למיניהן.
<יעל פינשטין: אנחנו כן בודקים נקודתית.
<יעל פינשטין: ברוב הגדול של המקרים זה נובע מהרצון לפתור בעיה אחת, אבל זו לא התשובה.
מירי רגב: האם יש אפשרות כזו והאם הלמ"ס עושה את זה?
<יעל פינשטין: אני אתן דוגמה, קריית שמונה היו לפני כמה שבועות ואמרו שצד"לניקים לא מיוצגים, בדקנו וראינו שיש היקף ייצוג של צד"ל כמו שאר האוכלוסייה, החזרנו להם את התשובה הזו.
<יעל פינשטין: אני צריכה טענה מוצקה.
מירי רגב: הוא נתן טענה מוצקה, שאומרת שכמות האוכלוסייה עלתה בעיר ולכן הארנונה עלתה, אבל כך גם רמת השירותים.
<יעל פינשטין: ארנונה זה לא העניין.
מירי רגב: אבל את מספר התושבים את בודקת.
מירי רגב: מספר התושבים הוא מדד שיכול להשפיע בלמ"ס.
<יעל פינשטין: ברור.
מירי רגב: אז אתה מבקש בדיקה של הלמ"ס, על מה?
<דוד אבן צור: על מדד הסוציו-אקונומי שלי.
<דוד אבן צור: אני אומר לך, באחריות מלאה, לאור הנתונים שאני מקבל מביטוח לאומי בשנה האחרונה שבממוצע הארצי אני פי 2 בכל פרמטר.
מירי רגב: איפה יש טעות במדד?
<דוד אבן צור: לפי מה שהם מדדו ב-2008, אם הם קבעו שבקרית ביאליק זה ירד, אני בטוח שגם אני ירדתי.
מירי רגב: במה אתה חושב שהם טעו?
מירי רגב: מה הם צריכים לבדוק?
<דוד אבן צור: ספר הבוחרים האחרון של משרד הפנים היה 38,000 באוקטובר 2013.
<דוד אבן צור: יש לי עוד 9,000 ילדים עד גיל 17 שלא רשומים בספר, ביחד זה 47,000 בוחרים.
<דוד אבן צור: בלמ"ס רשום היום 38,000.
<דוד אבן צור: האם יש 9,000 בחו"ל?
<דוד אבן צור: התווספו לי עוד 2,000 בתים, כולם משלמים ארנונה.
מירי רגב: כמה זמן לוקח לכם לעשות בדיקה נקודתית?
<יעל פינשטין: מיידית.
מירי רגב: אם כך אני מסכמת:
מירי רגב: אני מבקשת שהלמ"ס יבצעו בדיקת אוכלוסייה חוזרת במה שקשור למצב סוציו-אקונומי וגידול האוכלוסייה בקריית ים.
<יעל פינשטין: אני רוצה לדייק.
<יעל פינשטין: אומדני אוכלוסייה לא קשור למדד חברתי-כלכלי.
מירי רגב: אבל זה בסיס.
מירי רגב: אני רוצה לדעת את מספר האוכלוסייה.
<יעל פינשטין: אומדן האוכלוסייה מסביר את השוני בין מספר מרשם האוכלוסין לאומדן הרשמי של הלמ"ס.
מירי רגב: בדיקה נקודתית ואת כל המעמד הסוציו-אקונומי כדי לבדוק האם ההיבט החברתי-כלכלי השתנה בקריית ים מ-2008?
<יניב שנקר: מ-2008.
<יניב שנקר: אתם מתקצבים את הרשות לפי נתונים של 2008.
<יניב שנקר: זה לא ייתכן.
מירי רגב: כמו את כל הרשויות.
מירי רגב: קריית ביאליק נבדקה ב-2008 כמו קריית ים.
מירי רגב: הנתונים של הנוסחה אמרו שהם ירדו ואתם עליתם.
מירי רגב: מה אתה רוצה שהיא תעשה?
מירי רגב: מה שאתה אומר הוא לא רלוונטי, זה לא יעמוד בבג"צ.
מירי רגב: כאילו אתה אומר שבדקו אתמול את קריית ביאליק והרי לא בדקו אותה אתמול, בדקו אותה גם ב-2008.
<יעל פינשטין: אנחנו נבדוק את זה.
<יעל פינשטין: לגבי המצב הסוציו-אקונומי, כדי לייצר מדד צריך - - -
מירי רגב: אז מה את יכולה לבדוק?
מירי רגב: תגידי לי כדי שאני אכתוב מה את יכולה לעשות.
<יעל פינשטין: את אומדני האוכלוסייה אני יכולה להסביר למה יש פער.
<יעל פינשטין: לגבי המדד החברתי-כלכלי, אני אבדוק, אם אני אדע, איפה הוא חשוב שהנתון לא משקף אותו נכונה.
מירי רגב: אתה צריך להעלות טענות ספציפיות.
<יעל פינשטין: מתחושת בטן, דברתי עם לפחות עשר רשויות - - -
דוד צור: הנתון שלך הופך להיות חלש כשיש פער כל כך עצום אפילו בנתון הבסיסי של כמות האוכלוסין.
דוד צור: למה הנושא הזה לא מתעדכן?
<יעל פינשטין: מרשם האוכלוסין מונה 10 מיליון רשומות.
דוד צור: אני יכול להבין שפעם בעשר שנים עושים מפקד מדויק.
<יעל פינשטין: אבל אומדני האוכלוסייה שלנו, זה שוטף, מידי שנה.
דוד צור: זה מתעדכן גם בהיבט של ההקצאות והמדד הסוציו-אקונומי?
<יעל פינשטין: כדי שלא נבלבל, אומדני האוכלוסייה, וזו הטענה הספציפית ואנחנו שומעים אותה הרבה, הפער הרשות במרשם האוכלוסין לבין אומדני האוכלוסייה כמו שהלמ"ס מציג.
<יעל פינשטין: היועץ המשפטי יכול להגיד לכם, שמרשם האוכלוסין לא נותן ספירה של האוכלוסייה כי קיום של רשומה במרשם האוכלוסין נותן זכויות לבן אדם.
<יעל פינשטין: לכן 700,000 אנשים שחיים בחו"ל רשומים במרשם האוכלוסין, חלקם בקריית ים.
<יעל פינשטין: יותר מזה, אתה יודע כמה אנשים רשומים בתל-אביב רק בשביל חניה?
<יעל פינשטין: או באילת, רק בשביל המסים?
<תומר רוזנר: נתון בסיסי של המדד החברתי-כלכלי הוא נתוני האוכלוסייה.
<תומר רוזנר: שאל חבר הכנסת צור ובצדק, האם הנתון המדויק, ככל שהוא יכול להיות מדויק, הוא הנתון של מפקד האוכלוסין 2008.
<תומר רוזנר: מן הסתם האוכלוסייה משתנה מ-2008, האם יש בתוך המדד, לא בתוך נתוני האוכלוסייה, התחשבות בהתפתחות האוכלוסייה?
<יעל פינשטין: גודל האוכלוסייה הוא לא פרמטר ברמה החברתית-כלכלית של הישוב מבחינת המדד החברתי-כלכלי, כי אנחנו בודקים את מאפייני האוכלוסייה ולא מאפיינים של העיר עצמה.
<תומר רוזנר: אז מה זה יעזור?
מירי רגב: אז איך אתם בודקים מאפייני אוכלוסייה אם אתם לא בודקים גודל של אוכלוסייה?
מירי רגב: אם הגיעו אליהם עכשיו 1,000 עולים - - -
<דוד אבן צור: בגלל זה הורידו את מענק האיזון, הארנונה עלתה.
<יעל פינשטין: לא לערבב את מענק האיזון.
<יעל פינשטין: ה-1000 האלה באים עם התכונות שלהם.
<יעל פינשטין: אחוז מסוים אקדמאים, אחוז מהם - - -
מירי רגב: איך את יודעת את זה?
<יעל פינשטין: את שואלת אותי האם המדד מעודכן מבחינה חברתית-כלכלית ל-2012?
<יעל פינשטין: אני אומרת לך שלא.
<יעל פינשטין: כי אנחנו הסתכלנו על האוכלוסייה במהלך 2008.
מירי רגב: אז כל הלמ"ס הזה לא שווה כלום.
דוד צור: אני רוצה להציע לך משהו, היום, בשנת 2014, כל כך קל פשוט להצליב מרכזי מידע, תוכנות שקיימות.
דוד צור: את אומרת ש-700,000 איש נמצאים בחו"ל, בעיה להתממשק עם השמות?
<יעל פינשטין: אנחנו יודעים מי ה-700,000 האלה.
דוד צור: אני מבין, אני רק אומר שזה לא יכול להיות תירוץ לא לעדכן את המספר האמיתי.
דוד צור: את יכולה להתממשק עם ההרשמות לגני ילדים, הרשמות לבתי ספר, כניסות ויציאות מנתב"ג ורישום במשרד הפנים.
<יעל פינשטין: זו ממש טעות.
<יעל פינשטין: אנחנו מעודכנים, יש לנו אומדני האוכלוסייה מידי שנה.
<יעל פינשטין: כשהוא אומר 47,000 לעומת 38,000 שלנו.
<יעל פינשטין: הוא לא מוריד את היורדים, אני כן מורידה.
דוד אזולאי: אני מציע שראש העיר יוציא מכתב ללמ"ס מהם הנקודות הבעייתיות.
דוד אזולאי: לקיים ישיבת עבודה על זה.
מירי רגב: אני מסכמת, אני רוצה להגיד באופן כללי שאני מזהה בעיה אמיתית עם הכלים שנותנים לשר הפנים החלטה, למי לתת מענק איזון ולמי לא.
מירי רגב: הנתונים לצערי לא מעודכנים ויש לקיים על זה דיון נקודתי מערכתי, בעניין נוסחת מענק האיזון ועדכון הנתונים בערים.
מירי רגב: לא יכול להיות שמענק איזון יתבסס על נתונים מלפני 10 שנים.
מירי רגב: בנושא הזה נקיים דיון ואני במקשת שיישלח מכתב מסודר להתייחסות שר הפנים, רק לעניין הזה.
מירי רגב: באמצעי יוני אני אקיים דיון נוסף בנושא קריית ים.
מירי רגב: עד אמצע יוני, ראש העיר יישב עם הלמ"ס, כדי לתת לה זמן לעשות עבודה, כדי לראות מה הנקודות שעליהם הוא טוען שאין מידע אמיתי בעניין המדד החברתי-כלכלי, שפגע לו במענק האיזון.
מירי רגב: אני מבקשת מיעל שתבדוק את הסוגיה ולבוא באמצע יוני עם תשובות בעניין הזה.
מירי רגב: אני מורה למנכ"ל משרד הפנים לשבת עם ראש העיר ולדון אתו בבעיות הנקודתיות ולראות כיצד אפשר לסייע לעיר.
מירי רגב: בדיון הבא יגיע מנכ"ל משרד הפנים.
מירי רגב: יעל נותנת לי תשובות טובות ראויות, אבל תבואי בבקשה עם תשובות נקודתיות בנושא קריית ים, ובזמן.
מירי רגב: זו לא אשמתכם, אתם אומרים את מה שבדקתם אז.
מירי רגב: אבל עכשיו יש אולי שינוי שמשפיע לרעה על העיר וראש העיר אומר שהוא צריך לתת בסוף שירות.
<יעל פינשטין: חשוב שתשימי לב שמבחינת מדד חברתי-כלכלי לא היה שינוי.
מירי רגב: חברים, הדיון מתחיל באיחור של חצי שעה, אנחנו מתנצלים על כך, ובגלל שהוא קצר, הוא צריך להסתיים בשעה 11:00 מפני שיש לנו מליאה.
מירי רגב: אעשה זאת בקיצור.
מירי רגב: אני קודם כל מברכת ומודה לכומר גבריאל שנמצא פה, חברי הכנסת שהגיעו.
מירי רגב: זה לא סוד שהכומר גבריאל קיבל החלטה לסייע ולעזור לאותם בני נוער נוצרים שרוצים להתגייס לצה"ל.
מירי רגב: אני מחזקת אותך על כך, ואני מברכת אותך על כך, כי אני חושבת שגיוס לצה"ל זה חלק מהיכולת של אזרח להתערות בחברה הישראלית, בין אם זה גיוס לצה"ל, או גיוס לשרות לאומי.
מירי רגב: אבל חלק מהחובות שלנו זה גם לשרת את המדינה או במסגרת שרות לאומי, או במסגרת אזרחי.
מירי רגב: ואכן, הכומר פועל בצורה מסודרת מול אכ"א – אגף כוח אדם בצה"ל, רח"ט תומכ"א, יחד עם אמיר, שנמצא פה יחד עם הפורום.
באסל גטאס: הוא פועל מול אכ"א?
מירי רגב: סליחה, אתה נרשמת לדיון, אז אני אתן לך לדבר.
באסל גטאס: אני שואל אותך להבהרות.
מירי רגב: פועל יחד עם פורום הנוצרים.
באסל גטאס: ראש - - - דת צועד מול אכ"א.
דוד צור: דווקא כן, ככה ישיבות ההסדר, למשל, פועלות.
באסל גטאס: ישיבות ההסדר?
דוד צור: שאלת אנשי דת, אז אמרתי שכן.
באסל גטאס: יפה, זה אני אשתמש בזה כותרת, הולך לעשות ישיבת הסדר.
מירי רגב: אתה יכול להשתמש בכותרת למה שאתה רוצה, רק תאיית נכון את השם.
באסל גטאס: איזה שם?
מירי רגב: השם של כל מי שאומר את הדברים, תאיית נכון את השמות, זה מה שאני אומרת.
באסל גטאס: את אומרת לי את זה?
מירי רגב: כן, רק לאיית נכון את השם.
מירי רגב: לכן, אני קודם כל מחזקת אותך בעניין הזה.
<גבריאל נדאף: תודה.
מירי רגב: כתוצאה בעצם מהמהלך שהכומר שותף לו לגיוס בני נוער לצה"ל, יש איומים על חייו.
מירי רגב: מטרידים אותו, סוגרים לו את הכנסייה, מאיימים על חייו, ועל חיי קצינים גם שמשרתים בצה"ל.
מירי רגב: חשבתי שהמשטרה לא עושה מספיק בעניין הזה, ולא מתייחסת ברצינות גם לבקשות ולאינפורמציה שמגיעה אל המשטרה באמצעות הכומר ובאמצעות אנשיו, ולכן, חשבתי לנכון לקיים דיון בעניין הזה בוועדת הפנים והגנת הסביבה כוועדה שמפקחת על עבודת המשטרה.
מירי רגב: אני אבקש מהכומר בקצרה, כי אין לנו זמן עכשיו לדיונים, להציג את הבעיה.
מירי רגב: משטרת ישראל - הבכיר שנמצא כאן יהושע, הצטרך לענות על זה, כולל פרקליטות המדינה, אני מבקשת התייחסות, וחברי כנסת שנרשמו.
מירי רגב: חבר הכנסת חמד עמאר, נרשם אצלי ראשון ואחרים.
<גבריאל נדאף: גברתי יושבת ראש הוועדה הנכבדה, חברים יקרים, בוקר טוב לכולם, אני ואנשי פורום גיוס העדה הנוצרית שהוקם בשנת 2012, כפי שהזכירה יושבת ראש הוועדה, הפורום הזה שהוקם למען שילוב בני העדה הנוצרית במדינה שהם חיים בה, שיהיו אזרחים שווי זכויות ושווי חובות.
<גבריאל נדאף: אנחנו נמצאים כבר יותר משנה וחצי תחת מתקפה שעברה כל גבול דמוקרטי.
<גבריאל נדאף: הדמוקרטיה עוצרת - - -
באסל גטאס: איזה מתקפה - - -
מירי רגב: סליחה, אתה רשום לדיבור.
באסל גטאס: אני רוצה לדבר.
באסל גטאס: בושה וחרפה - - - לא נמצא פה.
באסל גטאס: אסור לשבת מולו.
מירי רגב: בושה לך.
מירי רגב: אתה תכבד פה - - -
באסל גטאס: זה איש דת זה?
באסל גטאס: הוא סוכן שב"כניק קטן.
באסל גטאס: עושה הצגות, הוא שקרן.
באסל גטאס: אני אומר לו בפנים אתה שקרן.
מירי רגב: תמתין בסבלנות לתורך.
ישראל חסון: גברתי היושבת ראש, אני חושב שאדם שמוזמן אצלך לוועדה ואומר: חלאה, סוכן שב"כניק, אני דורש אחד מהשניים, או שהתנצל או שייצא מהדיון.
באסל גטאס: אני לא מתנצל, על מה להתנצל?
ישראל חסון: אז שיוצא מהדיון.
מירי רגב: אז תצא מהדיון.
ישראל חסון: הוא מורה לי לצאת?
מירי רגב: קיבלתי את המלצתו.
באסל גטאס: אני לא יוצא מהדיון, הוא צריך לצאת מהדיון.
מירי רגב: קיבלתי את המלצתו של חבר הכנסת חסון.
דוד צור: - - - על ידי הכנסת, מה זה?
באסל גטאס: אני נבחרתי על ידי הציבור שלי - 100 אלף קולות שלי.
ישראל חסון: כל אזרח במדינה הזו יש לו זכות להגיע לוועדה הזאת ולהביע את דעתו.
דוד צור: בטח אם הוא מוזמן על ידי הוועדה.
מירי רגב: באסל, אתה רשום לדיבור.
באסל גטאס: הוא שקרן.
מירי רגב: תמתין לדבר בתור שלך.
חמד עמאר: באסל, אתה רשום לדיבור.
חמד עמאר: אתה תדבר לפניי, אני נותן לו לדבר לפניי.
מירי רגב: אין בעיה, אבל שלא יתקיף את הכומר.
חמד עמאר: אתה רשום לדיבור, אז בוא לא נתקוף את הכומר, בוא ניתן לו להגיד מה שהוא רוצה.
באסל גטאס: אבל הוא תוקף את כל הציבור הערבי כשהוא אומר יש הפחדות שנה וחצי - - -
דוד צור: אתה שאלת אותו איזה תקיפה, אתה מייצג את זה?
באסל גטאס: אני שאלתי אותו מי תוקף אותך.
דוד צור: תסתכל, הבן-אדם לא פתח את הפה, איך התבטאת כלפיו.
מירי רגב: אתה צריך להתבייש על האמירות שלך.
מירי רגב: אני אאפשר לך לדבר בתורך, מרגע זה אני מבקשת להיות בשקט.
חמד עמאר: הוא ידבר במקומי, הוא הראשון ידבר.
ישראל חסון: נבחר ציבור שאומר סוכן שב"כניק כמילת גנאי.
ישראל חסון: תקשיבו טוב, חבר כנסת שאומר סוכן שב"כניק כמילת גנאי - - -
באסל גטאס: - - - זה מילת פאר להתפאר.
מירי רגב: סליחה, חבר הכנסת ישראל, חבל, אנחנו לא נקדם את הדיון הזה.
באסל גטאס: - - - בחוק - - -
<גבריאל נדאף: ברשותכם, ההתבטאויות הנמשכות של חברי הכנסת מהמפלגות הערביות, כמו חבר הכנסת הזה שמתבטא התבטאויות חמורות כמו: בוגד, וסוכן השב"כ, אני שומע את ההתבטאויות האלה כבר יותר משנה וחצי, ואתם יודעים מה גזר דינו של בוגד במגזר הערבי.
<גבריאל נדאף: שמענו את הקריאות של בוגד לראש הממשלה, זכרונו לברכה רבין, ומה היה הסוף.
מירי רגב: אני מבקשת, הפרקליטות הייתה פה בדיון, נציגת פרקליטות, אני מתארת לעצמי שרשמת את הדברים, זה חלק מהסתה של חלק מחברי הכנסת הערבים נגד נציג ציבור, נציג דת.
באסל גטאס: הוא נציג ציבור?
באסל גטאס: הוא איש דת, מי מינה אותו נציג?
מירי רגב: אני מבקשת לקבל את עמדת הפרקליטות בגלל הדברים שנאמרים פה בעניין הזה, והאם החסינות מאפשרת גם התססה עד כדי, חס וחלילה, מצב שיכולים להרוג אותו אפילו.
מירי רגב: אני אבקש גם את עמדת הפרקליטות בעניין הזה.
מירי רגב: בבקשה, הכומר גבריאל.
<גבריאל נדאף: הדברים האלה נאמרים תמיד ברשתות הטלוויזיה הערביות, ערוצי הטלוויזיה, ב"אל-ג'זירה", ב"פלסטין" "בלבנון".
<גבריאל נדאף: חבר הכנסת שנמצא כאן באסל גטאס, הופיע לאחרונה בטלוויזיה ב"אל-ג'זירה", וגם אותם דברים אמר עליי שם.
<גבריאל נדאף: גם ד"ר עזמי חכים, ואני חייב פה להזכיר את השמות של האנשים האלה שיהיו רשומים פה לפרוטוקול ולהיסטוריה.
<גבריאל נדאף: ד"ר עזמי חכים מנצרת, ג'סאן מכול, שמפרסם פה מאמר בגלוי באתר של מפלגת בל"ד, אתר 48, שמכווין עליי נשק מעל ראשי, ומסית ומכפיש את השם שלי.
<גבריאל נדאף: 15 תלונות הוגשו למשטרה.
<גבריאל נדאף: עד עכשיו אני ממתין לטיפול המשטרה הסופי בהגשת כתבי אישום, או לפחות לעצור את האדם הזה לחקירה, ולראות מה קרה.
<גבריאל נדאף: אנחנו ממשיכים בדרכנו עם כל ההסתות והאיומים.
<גבריאל נדאף: אנחנו מאמינים בדרך שלנו דרך ההשתלבות, דרך הנאמנות למדינה שאנחנו חיים בה, וההסתות והאיומים שעלינו לא ירתיעו אותנו.
<גבריאל נדאף: ועובדה שהאנשים האלה שבאמת הם נהנים מהדמוקרטיה שיש במדינת ישראל, הם שוללים את הדמוקרטיה מאחרים לחיות במדינה הזאת.
<גבריאל נדאף: רג'א זעאתרה, מזכיר התנועה הקומוניסטית בחיפה, קרא לאחרונה להוציא, לזרוק אותי מהכנסייה בכוח, להשתמש בכוח כדי להוציא אותי.
<גבריאל נדאף: רמי תומא מנצרת, קרא שם להפשיט את עורי מעל העצמות שלי בכוח אלימות ממשית, והסתות נמשכות נגדנו.
<גבריאל נדאף: גברתי יושבת הראש, יש גם סרטון ביו-טיוב שמסתובב כבר יותר משנה וחצי, הוגשה גם על זה תלונה במשטרה שקורא לרצוח אותי.
<גבריאל נדאף: עכשיו מסתובב ברשת האינטרנט "Wanted", עם כסף לשלם, לרצוח אותי, ולרצוח את שאדי חלול, דובר הפורום בסכום כספי.
<קריאה: הנה התמונה של ה-Wanted" שמסתובבת.
<גבריאל נדאף: זה התמונה שמסתובבת, וגם הוגשה תלונה במשטרה.
<גבריאל נדאף: ההסתות שלהם חבר'ה, בסוף יגרמו לאסון.
באסל גטאס: פרובוקציה שלכם.
<גבריאל נדאף: ההסתות שלהם - - -
מירי רגב: תאמין לי שאם יהיה אסון, מישהו במשטרה הצטרך לשלם על זה מאוד ביוקר.
מירי רגב: תיכף נשמע את המשטרה, ומה היא עושה.
<גבריאל נדאף: מלה אחרונה ברשותך, גברתי יושבת הראש, אנחנו מאמינים בדרך שלנו.
<גבריאל נדאף: אנחנו לא שלחנו את חברי הכנסת האלה לכנסת שייצגו אותנו, הם מייצגים את אלה ששלחו אותם כן לכנסת, אבל מי שלא שלח אותם אז הם לא ייצגו אותו.
<גבריאל נדאף: אנחנו מייצגים את האנשים שמאמינים בדרך שלנו, והולכים בדרך שלנו, ועובדה, מספר המתגייסים הנוצרים עלה עלייה משמעותית ומספר המשרתים בשירות הלאומי.
<גבריאל נדאף: אני חושב שאת אלה כן אנחנו מייצגים.
<גבריאל נדאף: תודה רבה.
מירי רגב: תודה רבה לך, יישר כוח.
מירי רגב: תודה שבאת, ותיכף אנחנו נבדוק מה המשטרה עושה בעניין, ומה הפרקליטות.
מירי רגב: אני מבקשת מחבר הכנסת באסל, להגיד את דבריו.
באסל גטאס: אני נותן את זכות הדיבור לחבר הכנסת עמאר.
מירי רגב: חבר הכנסת עמאר, אתה חבר הכנסת הראשון.
מירי רגב: לאחר מכן עמית ברק.
חמד עמאר: בוקר טוב לכולם, בוא נרגיע את הדיון, זה הכי חשוב.
חמד עמאר: אני מאמין שגיוס לצה"ל זה זכות, וכל הסיפורים של שוויון בנטל שמסתובב כאן בכנסת, זה לא מצייר את התמונה הנכונה של גיוס לצה"ל.
חמד עמאר: אני כחבר כנסת דרוזי מאמין בגיוס לצה"ל שהוא ערך עליון אצל אזרח שהוא חי במדינה שצריך לבוא ולתרום לאותה מדינה שהוא חי בא להגן על עצמו, להגן על המדינה, להיות חלק מהמדינה.
חמד עמאר: לא כמו שגברת דוויק, בשבוע שעבר היה אצלה ראיון, ודיברו על גיוס נוצרים לצה"ל, ואז עם סגן שר הביטחון דני דנון, ושם סגן שר הביטחון נתן דוגמה את הדרוזים באחוז גיוס של 83% שהוא יותר גבוה מהיהודים, אז היא שואלת אותו למה?
חמד עמאר: ואז הוא אומר, כי יש ערך לגיוס לצה"ל אצל הדרוזים.
חמד עמאר: היא אומרת לו, לא, כך במילים האלה, לא, בגלל הנושא הכלכלי כי אף אחד לא מקבל אותם לעבודה, הם נהיים גששים, נהיים קצינים, ואז הם נהיים חיילים, ונהיים אנשי קבע, ויש להם פנסיה ויש להם משכורת.
חמד עמאר: קודם כל אני אתקן אותה בגלל שהיא עיתונאית לא מקצועית, אני אגיד עליה יותר מלא מקצועית, אין לה ידע הכי קטן שיש על העדה הדרוזית.
חמד עמאר: קודם כל אין דרוזים שהם גששים, הדרוזים לא מתגייסים לצה"ל כגששים, הדרוזים מתגייסים כחיילים, כחיילים סדירים, הם מקבלים משכורת של חייל סדיר, שלוש שנים נותנים מהחיים - - -
מירי רגב: סליחה, חבר הכנסת עמאר, אנחנו באמת לחוצים בזמן.
מירי רגב: אני רוצה לשמוע את המשטרה.
חמד עמאר: זו נקודה מאוד חשובה לנושא הזה, שחלק לא רואה את הזכות להתגייס לצה"ל, זה הנושא החשוב.
חמד עמאר: הנקודה השנייה שאני רוצה לדבר עליה, אני נגד, בשום אופן אסור לתקוף מי שרוצה להתגייס לצה"ל.
חמד עמאר: המשטרה צריכה להעניש אותו בחומרה רבה.
חמד עמאר: הדבר השלישי שאני רוצה להגיד.
חמד עמאר: אני חי בשפרעם, ואני גר בשפרעם, ואני גר ביישוב מעורב – נוצרים, דרוזים, בשכונה שלי יש נוצרים.
חמד עמאר: אני אגיד לכם, הם כמו הילדים שלנו, כולם מתגייסים לצה"ל, לא מלפני שנה וחצי, הם מתגייסים לצה"ל כבר עשרות שנים, ואף אחד לא תקף אותם, אף אחד לא התקרב אליהם, הם חיים, ואסור שיהיה מצב כזה שמי שתוקף את מי שרוצה להתגייס לצה"ל.
מירי רגב: אנחנו רוצים לקבל תשובות.
חמד עמאר: חשוב לי מאוד להרגיע את המצב, אנחנו כחברי כנסת ניקח את המצב הזה וננסה להבליט אותו יותר מדי בשביל לשמור עליהם.
מירי רגב: מה עשיתם מאז התלונות שעברו אליכם?
מירי רגב: האם יש אבטחה סביב הכומר?
מירי רגב: האם נעצרו אנשים שהסיתו וכתבו?
מירי רגב: מה קורה עם חברי כנסת שמסיתים?
מירי רגב: תיכף הפרקליטות תגיד מה קורה עם זה, אם הפרקליטות מתחילה לגלגל את העניין הזה מבחינת ענישה, כתבי אישום, וכל מה שזה אומר.
מירי רגב: בבקשה, הרי הכול גלוי, אי אפשר להגיד שעוד פעם לא ראינו ולא שמענו.
באסל גטאס: צריך למנות אותך פרקליטה אני רואה.
מירי רגב: בעזרת השם, תאמין לי, אני אעשה את התפקיד לא רע.
מירי רגב: אבל אני נותנת צ'אנס לידידי שי ניצן, שאני מאוד מעריכה אותו.
<יהושע באואר: קודם כל המשרד לביטחון פנים גם מפעיל שרות אזרחי, ומשתף פעולה גם עם הכומר ועם שאר המנהיגים לטובת האינטרס המשותף גם של הקהילות וגם של המדינה בשילוב הצעירים.
<יהושע באואר: לא על כל הפעולות המשטרתיות אפשר לדבר, אתן את רשות הדיבור לנציג אגף החקירות בגלל קוצר הזמן, ויפרט את הפעולות שמותר להגיד.
<ירון בנימין: בוקר טוב לכולם, שמי ירון בנימין, נציג משטרת ישראל, חטיבת החקירות, רפרנט לאלימות כלפי עובדי ציבור, בכלל זה הנושא של הכומר גבריאל נאדף.
<ירון בנימין: אני רוצה לתת כמה, מה שנקרא "היי-לייטים" שיעזרו להבין את מה שעדיין לא הובן ככל הקשור לטיפול המשטרתי.
<ירון בנימין: אז קודם כל הנושא הזה מקבל קשב במשטרה, הפיקוח שנעשה הוא פיקוח ברמת מחוז, וברמת מטה ארצי על כל התלונות שהוגשו כתוצאה מקו פרשת המים שהיה ב-2012, אותה אסיפה שבגינה הוגשו התלונות.
<ירון בנימין: מרבית התיקים מלווים על ידי פרקליטות המדינה בשל הרגישות הגבוהה, ובשל הצורך באישור פרקליט מדינה לעבירות מהסוג הזה.
<ירון בנימין: אני לא יודע אם כולם יודעים, אבל תלונה שאדם בא ומתלונן על הסתה, יש צורך באישור פרקליט מדינה לפתוח בחקירה.
<ירון בנימין: המשטרה לא מוסמכת לפתוח בחקירה, אלא אם כן מדובר במשהו שהוא סכנת חיים של ממש.
מירי רגב: זאת אומרת שהפרקליטות לא אישרה את זה.
<ירון בנימין: לא, אני לא אמרתי שהפרקליטות לא אישרה, אני רק אמרתי - - -
מירי רגב: אני אומרת 15 תלונות של הסתה, אתם לא עשיתם עם זה כלום, כי הפרקליטות לא אישרה?
חמד עמאר: הכומר מאובטח?
מירי רגב: לפני כן, אני רוצה לשמוע רגע מה הוא אומר.
<ירון בנימין: אני מבטיח שבסוף הדברים שלי הדברים יובנו.
<ירון בנימין: אני רק אומר שבאופן כללי התלונות האלה כעיקרון מצריכות אישור, ולכן זה לוקח זמן.
<ירון בנימין: משנת 2012, הצטברו 21 תלונות, 7 מהם, 7 מהתיקים מצויים בפרקליטות אחרי השלמת חקירה, זאת אומרת, שמבחינתנו מיצינו את הטיפול בהם.
<ירון בנימין: ויתר התלונות - - -
דוד צור: מה, הם המלצות לכתב אישום?
<ירון בנימין: אני לא יכול להיכנס כרגע לפרטים מה ההמלצות, אבל בסופו של דבר צריך להבין, עבירות הסתה, זה עבירות שלפעמים נתונות לפרשנויות שאחד בא וטוען שזה - - -
מירי רגב: עד שהורגים, ואז את מי מאשימים?
מירי רגב: עד שהורגים.
דוד צור: לא, יש עבירות גם של איום לא?
דוד צור: יש עבירות איום שהן לא דורשות - - -
<ירון בנימין: אמרתי נכון, לא כל התלונות דורשות אישור חקירה.
<ירון בנימין: אני אומר חלק מהתלונות, ככל שמדובר בעבירות הסתה זה אישור חקירה.
דוד צור: מ-2012 יש כתב אישום אחד?
<ירון בנימין: אני מציע שאת השאלה הזאת - - -
מירי רגב: תיכף נשמע את הפרקליטות.
דוד צור: הוא אומר שמ-2012 יש תלונות.
<ירון בנימין: מאוקטובר 2012.
באסל גטאס: מה היה ב-2012, לא שמעו עליו, מי שמע עליו?
דוד צור: זה שלא שמעו עליו זה עדיין לא אומר שלא היו תלונות.
<ירון בנימין: אני ממשיך, ואני אומר, מבחינה משטרתית הטיפול הוא בשני מישורים עיקריים.
<ירון בנימין: המישור הראשון, המישור החקירתי, והמישור השני, מה שציינת קודם, זה המישור של הערכת מסוכנות, שהערכה כזאת האחרונה נעשתה ביום חמישי האחרון.
<ירון בנימין: זאת אומרת, יש לנו חוליה במטה הארצי שהיא חוליית מאוימים שמכירה את הסיפור, מטפלת ועושה הערכת מסוכנות.
דוד צור: מה רמת האיום שלו?
<ירון בנימין: רמה 3.
<ירון בנימין: ביום חמישי האחרון היה דיון אחרון.
חמד עמאר: אתה יכול להסביר לי מה זה 3, אני לא יודע, אתה היית במשטרה, אתה יודע, מה זה 3?
דוד צור: למה לא מעלים את זה?
באסל גטאס: אין צורך, מה אתה רוצה שהם יעלו מפה - - - בחייך, עשית הערכת מצב - - -
דוד צור: אחרי כן אני אבוא ללמוד איתך הערכת מצב.
מירי רגב: בבקשה, המשטרה.
דוד צור: רמת האיום שלו נבדקה אמרת בשבוע האחרון ו- - -
<ירון בנימין: יום חמישי האחרון, הרי יש הערכות מצב - - -
באסל גטאס: בכוח, בכוח צריך להעלות את רמת האיום.
דוד צור: אני אומר לך ביושר, רק לשמוע אותך אני אומר צריך להעלות אותו ל-5.
באסל גטאס: תתביישו, בחייך, הוא זה שמאיים.
דוד צור: ממש הוא מאיים עליך.
<ירון בנימין: אני אומר לך ביושר שאני לא יכול לענות לך למה לא מעלים את רמת האיום, מאחר ואני לא שותף - - -
מירי רגב: רמה 3, זה אומר שיש לו אבטחה?
<ירון בנימין: רמה 3, זה אומר שיש איזשהו סל אבטחה, לא אבטחה צמודה, אני מנוע מלהיכנס לפרטים האלה, גם מכיוון שאני איש חקירות, וגם מכיוון שאני לא משתתף בדיונים האלה.
<ירון בנימין: אני רק מוצא צורך לציין שהוא מוכר על ידי חוליית מאוימים במטה הארצי.
<ירון בנימין: חבר הכנסת צור מכיר את המטריה הזאת.
<ירון בנימין: בשורה התחתונה מה שאני אומר, אם אני מסכם, יש טיפול משטרתי, זה טיפול שהוא דורש זמן.
<ירון בנימין: חשוב להדגיש, הטיפול הוא משולב, המשטרה היא חלק מהפאזל הזה.
מירי רגב: בינתיים אני לא רואה שהמשטרה נכנסת לאטרף כדי לעצור את המסיתים, וכדי למנוע את ההסתה ברחוב בנצרת, וכדי למנוע את ההסתה על הפורום הנוצרי.
מירי רגב: בינתיים אתם אומרים כאילו שיש זמן, אבל כשיהיה חס וחלילה רצח, אתם תתעוררו לחיים, זאת היא הבעיה, ואתם צריכים לעבוד בקצב הרבה יותר רציני ממה שאתם עובדים היום על כל העניין הזה, תיכף נשמע גם את הפרקליטות מה היא עושה.
באסל גטאס: תעצרו אנשים בכביש.
מירי רגב: כל מי שמאיים, כל ההסתות האלה, כל - - -
<קריאה: ההסתות מתחילות עם באסל גטאס בכנסת.
מירי רגב: - - - לכומר, צריך להיעצר, מה זאת אומרת?
באסל גטאס: כל מי שכותב פוסט אדוני הקצין, בפייסבוק, לך תעצור, כפי שעשיתם עם ג'סאן מונייר בלוד.
<ירון בנימין: אני יכול להעיר על ההערה הזאת – משהו שהוא לא קשור לדיון, יש נושא של עילות מעקב - - - ובתי משפט, לא ניכנס לזה.
<קריאה: אתה התחלת את ההסתה – ראש הנחש.
<ירון בנימין: אני רק אומר שבכל הקשור לטיפול המשטרתי, הטיפול הזה קיים, ולדעתי הוא טוב ומפוכח.
<גבריאל נדאף: השוטר, ברשותך, כשיש הפגנה שמשתתף בה חבר הכנסת הזה, ומלבישים שם כומר בלבוש של כומר, ומכוונים עליו נשק כאילו הצגה, והסתה, אם זה לא הסתה ואיום, אז מה כן איום?
<ירון בנימין: אני שוב אומר, אני לא יכול להיכנס עכשיו - - -
באסל גטאס: אני יכול לענות, הוא התייחס אליי?
מירי רגב: אתה עכשיו מדבר.
מירי רגב: אתה הבא בתור.
באסל גטאס: אני אפילו לא יותר מדקה.
מירי רגב: הפרקליטות בבקשה, את שומעת דברים, אני מתארת לעצמי שאת לא אוהבת מה שאת שומעת פה.
מירי רגב: אני מקווה שגם אתם פועלים בעניין.
<גבריאלה פיסמן: אני מאוד לא אוהבת את מה שאני שומעת.
<גבריאלה פיסמן: אני רוצה לציין שאני כרגע מדברת בשם הפרקליטות, אני נציגת מחלקת ייעוץ וחקיקה, נציג הפרקליטות לא יכול היה להגיע לדיון.
<גבריאלה פיסמן: אני אביא את הדברים כפי שהועברו אליי.
באסל גטאס: אני מוותר על זכות הדיבור, יש דברים הרבה יותר חשובים לעשות.
מירי רגב: כנראה, אחרי שהסתת - - - בבקשה.
<גבריאל נדאף: אחרי שהסית.
<גבריאלה פיסמן: התלונות החמורות נבדקו על ידי המשטרה, והועברו לבחינה של הפרקליטות בחודש פברואר 2013.
ישראל חסון: מעניין אם תכתוב על כל מה שכותבים על זה בפייסבוק, תכתוב על חבר הכנסת, נראה אז איך הוא יצעק פה.
ישראל חסון: בוא, תעשה את זה הפוך, תחליף את התמונה של ה-Wanted נראה אותו יושב פה ומיילל.
<קריאות: - - - יעצרו אותנו יום אחרי זה.
דוד צור: גם עליכם שלא יאיימו.
דוד צור: באסל, אנחנו לא רוצים שיקרה לכם משהו רע.
באסל גטאס: זה אבסורד, המיעוט מואשם שהוא זה שמאיים.
באסל גטאס: אתם לא יודעים איפה אתם חיים, הם מנופפים בחרב של נתניהו - - -
מירי רגב: סליחה רגע, או שתשב ותהיה חלק מהדיון, או שתשב או שתלך.
דוד צור: שב, בלי לעשות הצגות.
באסל גטאס: יש לי עבודה יותר חשובה בכנסת.
מירי רגב: מאה אחוז, אז בבקשה, תלך אליה.
באסל גטאס: - - - לבזבז זמן על מישהו - - - תדע לך - - -
מירי רגב: בבקשה, פרקליטות, דברי בקול יותר ברור.
דוד צור: תשמע, אני מעריך אותך בתור אדם אינטליגנטי, אתה מבזה את עצמך.
דוד צור: אני מעריך אותך, אני ממש מתפלא על ההתנהגות שלך.
באסל גטאס: - - - זאת בושה וחרפה, יושבת ראש ועדת הפנים כותבת אנשי דת.
ישראל חסון: חבר הכנסת - - - הערכת יתר כלפיו.
באסל גטאס: איש דת.
עמר בר-לב: יש פה מהלך יפה להשתלבות ולדו-קיום, והם מפחדים, הם מפחדים.
עמר בר-לב: יש פה מהלך של השתלבות - - - והם מפחדים.